3 वाटर ट्रीटमेंट प्लांट बंद, पीने के पानी का संकट; NDRF की 16 टीमें लगाईं
Monsoon Rainfall Tracker State Wise Update; Rainfall Expected in Rajasthan, Madhya Pradesh, Uttar Pradesh, Bihar, Jharkhand, Maharashtra, Goa, Tamil Nadu, Odisha, Andhra Pradesh, Karnataka, Maharashtra दिल्ली में यमुना नदी का जलस्तर बुधवार रात 10 बजे 208.05 मीटर पर पहुंच गया। निचले इलाकों से 16 हजार से ज्यादा लोगों को निकालकर सुरक्षित स्थानों पर पहुंचाया गया है।
हरियाणा के हथनी कुंड बैराज से पानी छोड़े जाने के बाद दिल्ली में यमुना नदी का जलस्तर बढ़ने से बाढ़ जैसे हालात हैं। गुरुवार शाम 6 बजे तक यमुना का जलस्तर 208.66 मीटर पर पहुंच गया। यह खतरे के निशान 205 मीटर से 3 मीटर ज्यादा है। यह लेवल स्टेबल बना हुआ है।
यमुना दिल्ली में वजीराबाद से ओखला तक 22 किमी में है। इसके किनारों पर कई इलाके पानी में डूब गए हैं। 5 से 6 फीट तक पानी भर गया है। निचले इलाकों से 16 हजार से ज्यादा लोगों को निकालकर सुरक्षित स्थानों पर पहुंचाया गया है।
लोगों की मदद के लिए NDRF की 16 टीमें लगाई गई हैं। प्रभावितों की मदद के लिए 2,700 राहत शिविर लगाए गए हैं।
सिंघु बॉर्डर, बदरपुर बॉर्डर, लोनी बॉर्डर और चिल्ला बॉर्डर सील कर दिए हैं। भारी वाहनों को आने से रोक दिया गया है। केवल छोटे वाहनों को एंट्री दी जा रही है।
वजीराबाद, ओखला और चंद्रावल के वाटर ट्रीटमेंट प्लांट बंद कर दिए गए है। इससे राजधानी के कई इलाकों में पीने के पानी की किल्लत हो सकती है। उधर, सीएम आवास के 500 मीटर तक जलभराव हो गया है। यमुना बाजार, मजनू का टीला, निगम बोध घाट, मोनेस्ट्री मार्केट, वजीराबाद, गीता कॉलोनी और शाहदरा एरिया इलाके सबसे ज्यादा प्रभावित हैं।
दिल्ली में बाढ़ से जुड़े अपडेट्स 
यमुना में पानी कहां से आता है?
यमुना पर दो बैराज हैं। एक देहरादून में डाकपत्थर पर तो दूसरा दिल्ली के अपस्ट्रीम में यमुनानगर के हथनीकुंड में। यहां कोई बांध नहीं है। हिमाचल, हरियाणा में जब भी तेज बारिश होती है तो यमुना का जलस्तर बढ़ जाता है। इसका असर दिल्ली में होता है।
यही वजह रही कि रविवार सुबह 11 बजे दिल्ली में यमुना का जलस्तर 203 मीटर था, जो बढ़कर गुरुवार को 208.53 मीटर तक पहुंच गया।
उधर, हरियाणा में भी 13 जिलों में यमुना का पानी घुस चुका है। 240 गांव बाढ़ की चपेट में आ गए हैं। धीरे धीरे यमुना का पानी आगे की ओर बढ़ रहा है, इससे आज पांच जिले- जींद, फतेहाबाद, फरीदाबाद, पलवल और सिरसा में बाढ़ का खतरा बढ़ गया है। राज्य में अब तक 10 मौतें हो चुकी हैं।
तस्वीरों में देखिए दिल्ली के हालात... 
अब जानिए देश के मौसम का हाल...
अगले 24 घंटे कैसे रहेंगे…
इन राज्यों में तेज बारिश होगी: मध्य प्रदेश, उत्तराखंड, उत्तर प्रदेश, पूर्वी राजस्थान, बिहार, झारखंड, गोवा, विदर्भ, सौराष्ट्र, कच्छ, सिक्किम, पश्चिम बंगाल, असम, मेघालय, अरुणाचल प्रदेश, नगालैंड, मिजोरम, मणिपुर, त्रिपुरा, कर्नाटक, केरल।
इन राज्यों में हल्की बारिश होगी: हिमाचल, आंध्र प्रदेश, तमिलनाडु, मध्य महाराष्ट्र, मराठावाड़ा, ओडिशा और तमिलनाडु में बिजली चमकने के साथ हल्की बारिश हो सकती है।
उत्तर भारत में बारिश की वजह से अब तक 600 मेल/एक्सप्रेस ट्रेनें प्रभावित 
उत्तर भारत में रेलवे ट्रैक पर जलभराव के कारण अब तक 600 मेल/एक्सप्रेस ट्रेनें प्रभावित हुई हैं। रेलवे ने गुरुवार को बताया कि 7 से 15 जुलाई तक 300 मेल/एक्सप्रेस और 406 पैसेंजर ट्रेनें रद्द की गई हैं। इनके अलावा, 100 ट्रेनों को शॉर्ट टर्मिनेट और 191 ट्रेनों के रास्ते बदल दिए गए हैं।
हिमाचल में लैंडस्लाइड और बाढ़ के कारण अब तक लगभग 90 लोगों की मौत हो गई है। हिमाचल के मंत्री रोहित ठाकुर ने बताया कि बारिश के कारण अब तक 4000 करोड़ रुपए की प्रॉपर्टी का नुकसान हो चुका है। इधर, मध्य प्रदेश के विदिशा में लगभग 20 गांवों में बाढ़ जैसे हालात हैं। भारी बारिश से लगभग 25 घर ढह चुके हैं।
वहीं, पंजाब में जालंधर के शाहकोट सहित अन्य जगहों पर श्मशानघाट भी बाढ़ के पानी में डूब चुके हैं। लोगों को सड़क के किनारे अंतिम संस्कार करना पड़ रहा है।
अलग-अलग राज्यों से मानसून की तस्वीरें...
अन्य राज्यों में मौसम का हाल...
मध्य प्रदेश के शाजापुर में चीलर नदी उफनी, विदिशा के 20 गांवों में बाढ़, 25 घर गिरे
मध्य प्रदेश के इंदौर-उज्जैन संभाग के 5 जिलों में मौसम विभाग ने भारी बारिश का अलर्ट जारी किया है। इंदौर, धार, रतलाम, मंदसौर और नीमच में 24 घंटे में 8 इंच तक बारिश हो सकती है। आधे प्रदेश यानी 29 जिले ऐसे हैं, जहां भारी बारिश की संभावना है। पूरी खबर पढ़ें...
पूर्वी राजस्थान में 3.6 इंच बारिश, पश्चिमी में बारिश का दौर धीमा, झालावाड़ में महिला पर गिरी बिजली
राजस्थान में अब बारिश का दौर धीमा पड़ गया है। आज भी अधिकांश शहरों में मौसम साफ है। जयपुर, जोधपुर, जैसलमेर, अजमेर समेत कई जिलों में सुबह से धूप निकली है। श्री गंगानगर, बीकानेर, उदयपुर, कोटा एरिया में हल्के बादल छाए हुए हैं। पूरी खबर पढ़ें...
छत्तीसगढ़ के 4 जिलों में भारी बारिश का अलर्ट, पूरे प्रदेश में 16 जुलाई से फिर बरसेंगे बादल
छत्तीसगढ़ में 6 दिनों तक मानसून पर ब्रेक लगने के बाद फिर से बारिश की संभावना जताई गई है। प्रदेश के कुछ जिलों में पिछले तीन दिनों से उमस वाली गर्मी से अब राहत मिलने वाली है। मौसम विभाग ने राजनांदगांव, कांकेर, नारायणपुर, बीजापुर में भारी बारिश का अलर्ट जारी किया है। पूरी खबर पढ़ें...
हरियाणा के 13 जिलों में घुसा यमुना का पानी, वायु सेना ने अंबाला में राहत पहुंचाने हेलिकॉप्टर्स लगाए 
हरियाणा में 13 जिलों में यमुना का पानी घुस चुका है। 240 गांव बाढ़ की चपेट में आ गए हैं। धीरे धीरे यमुना का पानी अब आगे की और बढ़ रहा है, इससे आज पांच अन्य जिलों में खतरा ज्यादा बढ़ गया है। इनमें जींद, फतेहाबाद, फरीदाबाद, पलवल, सिरसा जिले शामिल हैं।
वायु सेना ने अंबाला में बाढ़ राहत कार्यों के लिए दो हेलिकॉप्टर तैनात किए हैं। हेलिकॉप्टर ने अब तक निहारसा और अलाउद्दीन माजरा गांवों में पानी की बोतलें, राशन और तिरपाल शीट सहित लगभग 2000 किलोग्राम राहत सामग्री गिराई है। भारतीय वायुसेना पानी से घिरे क्षेत्रों में जरूरी सामान पहुंचाने के लिए प्रशासन के साथ ऑपरेशन चला रही है। हेलिकॉप्टर लगातार उड़ान भर रहे हैं। पूरी खबर पढ़ें...
बिहार के 7 जिलों में भारी बारिश का अलर्ट, 24 घंटे में आकाशीय बिजली से 4 की मौत
उत्तर बिहार में जहां मानसून मेहरबान है। वहीं प्रदेश के दक्षिणी हिस्से में अब तक भारी बारिश नहीं हुई है। मौसम विभाग ने गुरुवार को 7 जिलों में भारी बारिश होने को लेकर अलर्ट जारी किया है। पिछले 24 घंटे में आकाशीय बिजली से 4 लोगों की मौत हुई है। पूरी खबर पढ़ें...
पंजाब में बाढ़ से 14 जिलों के 1058 गांव प्रभावित, रोपड़ में हालत ज्यादा खराब
पंजाब में बाढ़ के कारण 14 जिलों के 1058 गांव प्रभावित हैं। सबसे ज्यादा रोपड़ जिले में हालात खराब हैं। भाखड़ा ब्यास बांध प्रबंधन की तरफ से अगले तीन दिनों तक पानी ना छोड़ने के फैसले के बाद राज्य में रेस्क्यू ऑपरेशन तेज कर दिया गया है। पूरी खबर पढ़ें...
हिमाचल में 7 दिन में 242MM पानी बरसा, IMD डायरेक्टर बोले- 3 दशक में ऐसी बारिश नहीं देखी
हिमाचल में तीन दशक के दौरान कभी भी चार दिन के भीतर इतनी बारिश नहीं हुई। प्रदेश में 6 से 12 जुलाई तक 58.4 मिलीमीटर (MM) बारिश होती है। मगर इस बार 242.7 MM बारिश हुई है। यह नॉर्मल से 316 प्रतिशत ज्यादा है। यानी जितनी बारिश पूरे जुलाई महीने में होती है, उतने बरसात 7 दिन में ही हो चुकी है। पूरी खबर पढ़ें...